Bruno Strazdiņš

Bruno Strazdiņš (, Rīga -  Sidneja) bija Latvijas un Austrālijas jurists, sabiedriskais darbinieks un šahists.

 Dzīvesgājums 
Dzimis 1910. gadā Rīgā. Mācījās Rīgas pilsētas 1. ģimnāzijā, tad studēja Latvijas Universitātes Juridiskajā fakultātē, 1936. gadā iegūstot maģistra grādu tiesību zinātnēs. Pēc tam strādāja Latvijas tiesu resorā.

Otrā pasaules kara laikā devās bēgļu gaitās uz Vāciju, dzīvoja Eslingenes latviešu pārvietoto personu nometnē, bet 1949. gadā pārcēlās uz dzīvi Sidnejā Austrālijā. Strādāja par ierēdni, 1952. gadā piedalījās Sidnejas Latviešu biedrības dibināšanā, vēlāk bija tās padomes loceklis,Sidnejas Latviešu biedrība Daugavas Vanagu biedrs un sēžu vadītājs, Latviešu apvienības Austrālijā vicepriekšsēdis, korporāciju kopas Sidnejā seniors un studentu korporācijas "Vendia" seniors.

 Šahists 
Pazīstams arī kā šahists. 1930. gadā piedalījies Latvijas šaha čempionāta virsturnīrā, bet vēlākajos gados spēlējis čempionātu blakusturnīros. Bijis Kurzemes reģiona šaha meistars. 1950. gadā uzvarējis Sidnejas pilsētas šaha čempionātā ar lielisku rezultātu - 10 punkti no 11 iespējamajiem."Latvietis Sidnejas meistara godā", laikraksts "Latvija", 01.04.1950 1960. gadā bijis viens no Sidnejas šaha kluba "Rīga" dibinātājiem, kā arī pildījis valdes priekšsēža pienākumus."Jauns šacha klubs", laikraksts "Austrālijas Latvietis", 14.05.1960

 Vietas Latvijas šaha čempionātos 
 1930. gads - 8-9. vieta 2. virsturnīrā.

  Atsauces 

 Literatūra 
 Nekrologs "Dzīves ceļš ir nostaigāts" laikrakstā "Austrālijas Latvietis", 10.11.1972.
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

Kategorija:1910. gadā dzimušie
Kategorija:1972. gadā mirušie
Kategorija:Rīgā dzimušie
Kategorija:Latvijas šahisti
Kategorija:Latvijas juristi
Kategorija:Austrālijas šahisti
Kategorija:Austrālijas latvieši
Kategorija:Latvijas Universitātes absolventi
Kategorija:Rīgas Valsts 1. ģimnāzijas absolventi